Ilmselt magasime Maarega suurejoonelise valgusetenduse maha, sest kella kuue ajal, kui koju jõudsime, oli alles valge ja meile tundus et suurejooneline valgusetendus toimub kindlasti  veidi hämaramas. Natuke peale seitset, kui kohale jõudsime seadsid inimesed endid pargist vaikselt lahkuma, muusikat tootvat helitehnikat hakati just kokku pakkima ning plastmasstopsides küünlaid korjati kokku prügikasti. Linnaosa vanem jagas lahkuvatele inimestele mingisuguseid rohelist karva pabereid ja kutsus neid valima.